Pembunuhan Benazir Bhutto

Pembunuhan Benazir Bhutto, dua kali bekas Perdana Menteri Pakistan dan, semasa kematiannya, menjadi ketua Parti Rakyat Pakistan yang sebagai sebuah parti pembangkang, berlaku pada 27 Disember 2007. Bhutto telah ditembak pada lehernya oleh seorang pembunuh yang juga meletupkan dirinya dengan bom. semasa beliau sedang meninggalkan satu perarakan di Liaquat National Bagh, Rawalpindi. Beliau sedang berkempen sebelum pilihan raya yang dijadualkan pada bulan Januari 2008. Beliau telah diisytiharkan mati pada pukul 18:16 waktu tempatan (13:16 GMT), di tengah perjalan menuju ke Hospital Besar Rawalpindi, selepas cedera teruk akibat terkena peluru pada bahagian leher dan dada. Adalah pasti bahawa sekurang-kurangnya 21 orang telah terbunuh selepas itu; ada juga laporan mendakwa bahawa terdapat 22 mayat dijumpai dalam adegan tersebut. Dua bulan sebelum ini, satu percubaan seumpamanya terhadap nyawa beliau tetapi tidak berjaya.

 Latar belakang 

Bhutto membuang negeri di luar negara semasa kes-kes beliau tertunda di mahkamah-mahkamah Pakistan dan negara lain. Selepas 8 tahun di Dubai dan London, Bhutto pulang ke Karachi pada 18 Oktober 2007 untuk bersedia diri untuk Pilihanraya 2008, dengan kemungkinan untuk berkongsi kuasa dengan Presiden Pervez Musharraf. 

Beliau terlepas daripada satu percubaan untuk membunuhnya semasa kepulangan beliau, mengakibatkan 139 orang terbunuh dan beberapa ratus orang cedera. Dalam perjalanannya ke sebuah perhimpunan di Karachi pada 18 Oktober 2007, dua peletupan berlaku sebaik saja Bhutto tiba dan meninggalkan Lapangan Terbang Antarabangsa Jinnah semasa kepulangannya. Bhutto tidak tercedera, tetapi serangan pengeboman bunuh diri ini, menyebabkan 139 orang terbunuh dan sekurang-kurangnya 450 orang cedera. Kematian ini termasuk sekurang-kurangnya 50 daripada pengawal keselamatan dari Parti Rakyat Pakistan (PPP), yang membentukkan satu rantai manusia di sekeliling lorinya untuk mencegah pengebom, dan juga 6 orang pegawai polis. Sebilangan pegawai senior tercedera. Bhutto langsung tidak terkena serangan.

Selepas pengeboman, Bhutto dan suaminya telah meminta Musharraf agar mereka lebih diberi perlindungan, termasuklah tingkap gelap, pemusnah bom-bom, pengawal peribadi swasta, dan empat kenderaan polis. Seruan ini telah disambut oleh tiga senator AS yang telah menulis surat kepada Musharraf. Penyokong Bhutto dan kerajaan Pakistan berbalah samada beliau diberikan perlindungan yang cukup. Akhbar Israel  Maariv melaporkan bahawa Bhutto meminta CIA, Scotland Yard, dan Mossad beberapa minggu sebelum pembunuhan untuk mendapatkan perlindungan untuk beliau; Israel masih lagi belum membuat keputusan samada memberikan pertolongan atau tidak kerana ia tidak mahu mengeruhkan keadaan dengan Pakistan dan India.

 Rujukan 

Pengeboman Rawalpindi bombing
Kategori:Jenayah 2007
Kategori:Pembunuhan
Kategori:Politik Pakistan